Video: 12-jarige Henno William bewys Suid-Afrika het beslis talenthttps://rak2.spens.co.za/radio/2015-onderhoude/henno-wiliam-2015-11-04.mp3 Henno William. Foto: Etv.co.za Die jong Henno William, ŉ Afrikaanse seun van Montana in Pretoria, neem hierdie Sondag deel aan die eindronde van e.tv se realiteitsreeks SA’s Got Talent, en as jy so na Henno luister sal jy beslis verstaan hoe dié 12-jarige dit reggekry het om tot só ver in die reeks te vorder. Nie net het hy ŉ ongewone musieksmaak vir iemand van sy ouderdom nie, maar hy is passievol en kán hy sing! Sy sangtalent het die beoordelaars só beïndruk dat hulle hom ŉ “golden buzzer” gegee het: Henno is die eerste Suid-Afrikaanse finalis wat dié eer te beurt geval het in die reeks. Esté Meyer Jansen het by Henno uitgevind of hy gereed is vir die eindronde en hom ook gevra hoe Suid-Afrikaners hom kan ondersteun.